text: Открита е строителната площадка на обекта | Energy Grants Burgas
  Публикувана от energy-burgas на 27.04.2016
  Община Бургас, в партньорство с "Норск Енерджи"-Кралство Норвегия и "Технически университет-София-Технологии" ЕООД изпълнява дейности по проект "Повишаване на енергийната ефективност на централно топлоснабдяване на три общински сгради за образование в гр. Бургас, ж.к. "Меден рудник".
  Основните строителни дейности по проекта целят повишаване на енергийната ефективност на централното топлоснабдяване на три общински сгради за образование в гр. Бургас, ж. к. Меден рудник и включват реконструкция и подмяна на котел в Районна отоплителна централа и реконструкция на подземен топлопровод към СОУ "Константин Петканов", ОУ "Елин Пелин" и ОДЗ "Морска звезда", гр. Бургас.
  В тази връзка на 27 април е подписан Протокол за откриване на строителна площадка и определяне на строителна линия и ниво за строежи на техническата инфраструктура (Образец 2a), с който официално е даден старт на строително-ремонтните дейности.